दिल्ली गेट (लाल किला)

दिल्ली गेट (हिन्दुस्तानी: दिल्ली दरवाजा ) दिल्ली में लाल किले का एक प्रवेश द्वार है और किले की दक्षिणी दीवार में है। द्वार को यह नाम किले के शहर से प्राप्त हुआ है। प्राथमिक द्वार लाहौरी गेट है, जो दिखने में काफी समान है।

इस द्वार का निर्माण शाहजहाँ के अधीन किया गया था। औरंगज़ेब द्वारा इसके साथ 10.5 मीटर ऊंची पश्चिमाभिमुख प्राचीर प्रदान की गयी थी।

प्रवेश द्वार में तीन मञ्जिलें हैं तथा इसे चौकोर, आयताकार और पुच्छल मेहराबदार पट्टिकाओं से सजाया गया है। इन पट्टिकाओं को दो खुले अष्टकोणीय मंडपों द्वारा सज्जित अर्द्ध-अष्टकोणीय मीनारों से जड़ा गया है। फाटक लाल बलुआ पत्थर से सुसज्जित है जबकि मंडप की छतें सफेद पत्थर से। दो मंडपों के बीच सात लघु संगमरमर के गुंबदों के साथ लघु छत्रियों का एक चित्रपट है। ज्वाला की आकृति वाली लड़ियों से दीवार भरी हुई है।

इसके समीप ही दाहिनी ओर सितंबर 1857 के बाद अंतिम सम्राट को कैद करके रखा गया था। भीतरी और बाहरी द्वारों के बीच पत्थर के दो बड़े सवार विहीन हाथी खड़े हैं।  उन्हें यहाँ लॉर्ड कर्जन के उपहार से प्रतिस्थापित किया गया था। किले के दक्षिणी ढलाग्र के पीछे, जिस पर एक क्रॉस पुरानी कब्रिस्तान की जगह को चिह्नित करता है, दरियागंज के बगीचे और छावनी मौजूद हैं। पश्चिम की तरफ पिछ्ला हिस्सा फैज़ बाज़ार से घिरा हुआ है जो दिल्ली गेट की ओर जाता है।

संदर्भ

बाहरी कड़ियाँ 
दिल्ली गेट (लाल किला) से संबंधित मीडिया विकिपीडिया कामन्स पर मौजूद
दिल्ली के द्वार
लाल किला